**ส่วนที่ 2**

**ยุทธศาสตร์การพัฒนาองค์กรปกครองส่วนท้องถิ่น**

**...........................................**

1. **ความสัมพันธ์ระหว่างแผนพัฒนาระดับมหภาค**
   1. **แผนยุทธศาสตร์ชาติ 20 ปี**

**1. ยุทธศาสตร์ชาติด้านความมั่นคง** มีเป้าหมายการพัฒนาที่สำคัญ คือ ประเทศชาติมั่นคงประชาชนมีความสุข เน้นการบริหารจัดการสภาวะแวดล้อมของประเทศให้มีความมั่นคง ปลอดภัย เอกราชอธิปไตย และมีความสงบเรียบร้อยในทุกระดับ ตั้งแต่ระดับชาติ สังคม ชุมชน มุ่งเน้นการพัฒนาคนเครื่องมือ เทคโนโลยี และระบบฐานข้อมูลขนาดใหญ่ให้มีความพร้อมสามารถรับมือกับภัยคุกคามและภัยพิบัติได้ทุกรูปแบบ และทุกระดับความรุนแรง ควบคู่ไปกับการป้องกันและแก้ไขปัญหาด้านความมั่นคงที่มีอยู่ในปัจจุบัน และที่อาจจะเกิดขึ้นในอนาคต ใช้กลไกการแก้ไขปัญหาแบบบูรณาการทั้งกับส่วนราชการ ภาคเอกชน ประชาสังคม และองค์กรที่ไม่ใช่รัฐ รวมถึงประเทศเพื่อนบ้านและมิตรประเทศทั่วโลกบนพื้นฐานของหลักธรรมาภิบาล เพื่อเอื้ออำนวยประโยชน์ต่อการดำเนินการของยุทธศาสตร์ชาติด้านอื่น ๆ ให้สามารถขับเคลื่อนไปได้ตามทิศทางและเป้าหมายที่กำหนด

**2. ยุทธศาสตร์ชาติด้านการสร้างความสามารถในการแข่งขัน** มีเป้าหมายการพัฒนาที่มุ่งเน้นการยกระดับศักยภาพของประเทศในหลากหลายมิติ บนพื้นฐานแนวคิด ๓ ประการ ได้แก่(๑) “ต่อยอดอดีต” โดยมองกลับไปที่รากเหง้าทางเศรษฐกิจ อัตลักษณ์ วัฒนธรรม ประเพณี วิถีชีวิตและจุดเด่นทางทรัพยากรธรรมชาติที่หลากหลาย รวมทั้งความได้เปรียบเชิงเปรียบเทียบของประเทศในด้านอื่น ๆ นำมาประยุกต์ผสมผสานกับเทคโนโลยีและนวัตกรรม เพื่อให้สอดรับกับบริบทของเศรษฐกิจและสังคมโลกสมัยใหม่(๒)“ปรับปัจจุบัน”เพื่อปูทางสู่อนาคต ผ่านการพัฒนาโครงสร้างพื้นฐานของประเทศในมิติต่างๆ ทั้งโครงข่ายระบบคมนาคมและขนส่ง โครงสร้างพื้นฐานวิทยาศาสตร์เทคโนโลยี และดิจิทัล และการปรับสภาพแวดล้อมให้เอื้อต่อการพัฒนาอุตสาหกรรมและบริการอนาคตและ (๓) “สร้างคุณค่าใหม่ในอนาคต” ด้วยการเพิ่มศักยภาพของผู้ประกอบการ พัฒนาคนรุ่นใหม่รวมถึงปรับรูปแบบธุรกิจ เพื่อตอบสนองต่อความต้องการของตลาด ผสมผสานกับยุทธศาสตร์ที่รองรับอนาคต บนพื้นฐานของการต่อยอดอดีตและปรับปัจจุบัน พร้อมทั้งการส่งเสริมและสนับสนุนจากภาครัฐให้ประเทศไทยสามารถสร้างฐานรายได้และการจ้างงานใหม่ ขยายโอกาสทางการค้าและการลงทุนในเวทีโลก ควบคู่ไปกับการยกระดับรายได้และการกินดีอยู่ดี รวมถึงการเพิ่มขึ้นของคนชั้นกลางและลดความเหลื่อมล้ำของคนในประเทศได้ในคราวเดียวกัน

**3. ยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์** มีเป้าหมายการพัฒนาที่สำคัญเพื่อพัฒนาคนในทุกมิติและในทุกช่วงวัยให้เป็นคนดี เก่ง และมีคุณภาพ โดยคนไทยมีความพร้อมทั้งกาย ใจ สติปัญญา มีพัฒนาการที่ดีรอบด้านและมีสุขภาวะที่ดีในทุกช่วงวัยมีจิตสาธารณะ รับผิดชอบต่อสังคมและผู้อื่น มัธยัสถ์ อดออม โอบอ้อมอารี มีวินัย รักษาศีลธรรมและเป็นพลเมืองดีของชาติ มีหลักคิดที่ถูกต้อง มีทักษะที่จำเป็นในศตวรรษที่ ๒๑ มีทักษะสื่อสารภาษาอังกฤษและภาษาที่สาม และอนุรักษ์ภาษาท้องถิ่น มีนิสัยรักการเรียนรู้และการพัฒนาตนเองอย่างต่อเนื่องตลอดชีวิต สู่การเป็นคนไทยที่มีทักษะสูง เป็นนวัตกร นักคิด ผู้ประกอบการ เกษตรกรยุคใหม่และอื่น ๆ โดยมีสัมมาชีพตามความถนัดของตนเอง

**4. ยุทธศาสตร์ชาติด้านการสร้างโอกาสและความเสมอภาคทางสังคม** มีเป้าหมายการพัฒนาที่ให้ความสำคัญกับการดึงเอาพลังของภาคส่วนต่าง ๆ ทั้งภาคเอกชน ประชาสังคม ชุมชนท้องถิ่น มาร่วมขับเคลื่อน โดยการสนับสนุนการรวมตัวของประชาชนในการร่วมคิดร่วมทำเพื่อส่วนรวม การกระจายอำนาจและความรับผิดชอบไปสู่กลไกบริหารราชการแผ่นดินในระดับท้องถิ่นการเสริมสร้างความเข้มแข็งของชุมชนในการจัดการตนเอง และการเตรียมความพร้อมของประชากรไทยทั้งในมิติสุขภาพ เศรษฐกิจ สังคม และสภาพแวดล้อมให้เป็นประชากรที่มีคุณภาพ สามารถพึ่งตนเองและทำประโยชน์แก่ครอบครัว ชุมชน และสังคมให้นานที่สุด โดยรัฐให้หลักประกันการเข้าถึงบริการและสวัสดิการที่มีคุณภาพอย่างเป็นธรรมและทั่วถึง

**5. ยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม** มีเป้าหมายการพัฒนาที่สำคัญเพื่อนำ ไปสู่การบรรลุเป้าหมายการพัฒนาที่ยั่งยืนในทุกมิติทั้งด้านสังคม เศรษฐกิจ สิ่งแวดล้อม ธรรมาภิบาล และความเป็นหุ้นส่วนความร่วมมือระหว่างกันทั้งภายในและภายนอกประเทศอย่างบูรณาการ ใช้พื้นที่เป็นตัวตั้งในการกำหนดกลยุทธ์และแผนงานและการให้ทุกฝ่ายที่เกี่ยวข้องได้เข้ามามีส่วนร่วมในแบบทางตรงให้มากที่สุดเท่าที่จะเป็นไปได้ โดยเป็นการดำเนินการบนพื้นฐานการเติบโตร่วมกัน ไม่ว่าจะเป็นทางเศรษฐกิจ สิ่งแวดล้อม และคุณภาพชีวิตโดยให้ความสำคัญกับการสร้างสมดุลทั้ง ๓ ด้าน อันจะนำไปสู่ความยั่งยืนเพื่อคนรุ่นต่อไปอย่างแท้จริง

**6. ยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ** มีเป้าหมายการพัฒนาที่สำคัญเพื่อปรับเปลี่ยนภาครัฐที่ยึดหลัก “ภาครัฐของประชาชนเพื่อประชาชนและประโยชน์ส่วนรวม” โดยภาครัฐต้องมีขนาดที่เหมาะสมกับบทบาทภารกิจ แยกแยะบทบาทหน่วยงานของรัฐที่ทำหน้าที่ในการกำกับหรือในการให้บริการในระบบเศรษฐกิจที่มีการแข่งขันมีสมรรถนะสูง ยึดหลักธรรมาภิบาล ปรับวัฒนธรรมการทำงานให้มุ่งผลสัมฤทธิ์และผลประโยชน์ส่วนรวมมีความทันสมัย และพร้อมที่จะปรับตัวให้ทันต่อการเปลี่ยนแปลงของโลกอยู่ตลอดเวลา โดยเฉพาะอย่างยิ่งการนำนวัตกรรม เทคโนโลยีข้อมูลขนาดใหญ่ ระบบการทำงานที่เป็นดิจิทัลเข้ามาประยุกต์ใช้อย่างคุ้มค่าและปฏิบัติงานเทียบได้กับมาตรฐานสากล รวมทั้งมีลักษณะเปิดกว้าง เชื่อมโยงถึงกันและเปิดโอกาสให้ทุกภาคส่วนเข้ามามีส่วนร่วมเพื่อตอบสนองความต้องการของประชาชนได้อย่างสะดวก รวดเร็ว และโปร่งใส โดยทุกภาคส่วนในสังคมต้องร่วมกันปลูกฝังค่านิยมความซื่อสัตย์สุจริต ความมัธยัสถ์ และสร้างจิตสำนึกในการปฏิเสธไม่ยอมรับการทุจริตประพฤติมิชอบอย่างสิ้นเชิง นอกจากนั้น กฎหมายต้องมีความชัดเจน มีเพียงเท่าที่จำเป็น มีความทันสมัย มีความเป็นสากล มีประสิทธิภาพ และนำไปสู่การลดความเหลื่อมล้ำและเอื้อต่อการพัฒนา โดยกระบวนการยุติธรรมมีการบริหารที่มีประสิทธิภาพ เป็นธรรมไม่เลือกปฏิบัติ และการอำนวยความยุติธรรมตามหลักนิติธรรม

**1.2 แผนพัฒนาเศรษฐกิจและสังคมแห่งชาติฉบับที่ 12**

(1) ยึดหลักปรัชญาของเศรษฐกิจพอเพียง

(2) ยึดคนเป็นศูนย์กลางการพัฒนา

(3) ยึดวิสัยทัศน์ภายใต้ยุทธศาสตร์ชาติ 20 ปี

(4) ยึดเป้าหมายอนาคตประเทศไทย 2579

(5) ยึดหลักการนำไปสู่การปฏิบัติให้เกิดผลสัมฤทธิ์อย่างจริงจังใน 5 ปีที่ต่อยอดไปสู่ผลสัมฤทธิ์ที่เป็นเป้าหมายระยะยาว ภายใต้แนวทางการพัฒนา

- การยกระดับศักยภาพการแข่งขันและการหลุดพ้นกับดักรายได้ปานกลางสู่รายได้สูง

- การพัฒนาศักยภาพคนตามช่วงวัยและการปฏิรูประบบเพื่อสร้างสังคมสูงวัยอย่างมีคุณภาพ

- การลดความเหลื่อมล้ำทางสังคม

- การรองรับการเชื่อมโยงภูมิภาคและความเป็นเมือง

- การสร้างความเจริญเติบโตทางเศรษฐกิจและสังคมอย่างเป็นมิตรกัน

**1.3 แผนพัฒนาภาค/แผนพัฒนากลุ่มจังหวัด/แผนพัฒนาจังหวัด**

**วิสัยทัศน์** “นครแห่งชีวิตและความมั่งคั่ง” (เมืองที่ให้ความสุขและชีวิตที่มีคุณค่าแก่ผู้อยู่อาศัยแลผู้มาเยือนในฐานะเมืองที่น่าอยู่และน่าท่องเที่ยวในระดับโลก)

**ประเด็นยุทธศาสตร์**

1. ส่งเสริมและพัฒนาการท่องเที่ยวและบริการสุขภาพ เชื่อมโยงชุมชนและท้องถิ่น
2. ส่งเสริมการเกษตร การผลิตสินค้าชุมชน การค้า การลงทุนสู่สากล
3. เสริมสร้างสังคมให้มีคุณภาพ คงอัตลักษณ์ทางวัฒนธรรม
4. ส่งเสริมและพัฒนาทรัพยากรธรรมชาติและสิ่งแวดล้อมให้สมบูรณ์โดยใช้เทคโนโลยีและนวัตกรรม
5. เสริมสร้างความมั่นคง ปลอดภัย และความสงบสุขของประชาชน
6. พัฒนาระบบบริหารจัดการภาครัฐและการให้บริการประชาชนตามหลักธรรมาภิบาล

**1.4 ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด**

**วิสัยทัศน์** “เป็นองค์กรหลักในการพัฒนาท้องถิ่น บนพื้นฐานของความเข้าใจในปัญหาและศักยภาพ

ของท้องถิ่นโดยการมีส่วนร่วมของชุมชน”

**ประเด็นยุทธศาสตร์**

1. ยุทธศาสตร์การพัฒนาโครงสร้างพื้นฐานทางการเกษตรเพื่อรองรับการพัฒนาเศรษฐกิจและสังคม
2. ยุทธศาสตร์การพัฒนาเศรษฐกิจตามแนวทางปรัชญาเศรษฐกิจพอเพียง
3. ยุทธศาสตร์การบริหารจัดการทรัพยากรธรรมชาติและสิ่งแวดล้อม
4. ยุทธศาสตร์การอนุรักษ์ ฟื้นฟูและสืบสาน ศิลปวัฒนธรรม จารีตประเพณีและภูมิปัญญาท้องถิ่น
5. ยุทธศาสตร์การการพัฒนาคุณภาพชีวิตของประชาชน
6. ยุทธศาสตร์การป้องกัน และบรรเทาสาธารณภัยและการรักษาความเป็นระเบียบเรียบร้อยในชุมชน
7. ยุทธศาสตร์การบริการจัดการบ้านเมืองที่ดี

**2. ยุทธศาสตร์ขององค์กรปกครองส่วนท้องถิ่น**

**2.1 วิสัยทัศน์** เทศบาลตำบลสันป่าตอง เป็นองค์กรที่ทันสมัย มีคุณธรรมจริยธรรม โดยยึดประชาชนเป็น

ศูนย์กลางให้อยู่ดีมีสุข อย่างยั่งยืน

**2.2 ยุทธศาสตร์การพัฒนา**

๑. ยุทธศาสตร์การพัฒนาโครงสร้างพื้นฐาน

- ก่อสร้าง ปรับปรุง บำรุงรักษาถนน สะพาน ท่อระบายน้ำ ไฟฟ้ากิ่งสาธารณะและระบบ สัญญาณจราจร

- แหล่งน้ำและก่อสร้างปรับปรุงระบบประปาหมู่บ้าน ชุมชน

- การปรับปรุงภูมิทัศน์และระบบสาธารณูปโภคพื้นฐาน

๒. ยุทธศาสตร์การพัฒนาเศรษฐกิจ

- ส่งเสริมการทำมาหากินของประชาชน ตามหลักปรัชญาเศรษฐกิจพอเพียง

๓. ยุทธศาสตร์การพัฒนาสังคม

- ส่งเสริมการสร้างสุขภาพบริโภคอาหารปลอดภัย

- ส่งเสริมการกีฬา การออกกำลังกายและนันทนาการ

- ส่งเสริมการศึกษา ศาสนา วัฒนธรรม ประเพณีอันดีงาม และภูมิปัญญาท้องถิ่น

- ส่งเสริมสวัสดิการสังคม

๔. ยุทธศาสตร์ด้านการเมืองการบริหาร

- ระบบสารสนเทศที่ทันสมัยและเพิ่มช่องทางการรับรู้ข้อมูลข่าวสารของประชาชน

- พัฒนาทรัพยากรมนุษย์

- บริหารจัดการองค์กรตามหลักธรรมาภิบาล

๕. ยุทธศาสตร์ด้านทรัพยากรธรรมชาติและสิ่งแวดล้อม

- ปรับปรุงพื้นที่สีเขียวและจัดหาสถานที่พักผ่อนหย่อนใจ สวนสุขภาพ

- ส่งเสริมและรณรงค์ปลูกจิตสำนึกของประชาชนในการแก้ไขปัญหาสิ่งแวดล้อมและลดการทิ้ง ขยะมูลฝอย

๖. ยุทธศาสตร์การพัฒนาด้านความมั่นคง

- การป้องกันและแก้ไขปัญหายาเสพติด

- ประชาชนมีความปลอดภัยในชีวิตและทรัพย์สิน

**2.3 เป้าประสงค์**

1. ปรับปรุงและพัฒนาระบบโครงสร้างพื้นฐานให้เพียงพอต่อความต้องการของประชาชน

2. ส่งเสริมการทำมาหากินของประชาชน

3. ส่งเสริมให้ประชาชนได้รับการศึกษา

4. อนุรักษ์และสืบสานวัฒนธรรม ภูมิปัญญาอันดีงามของท้องถิ่น

5. ส่งเสริมให้ประชาชนดูแลรักษาสุขภาพอนามัยและป้องกันยาเสพติด

6. รักษาความสงบเรียบร้อยของประชาชน

7. ส่งเสริมให้มีการพัฒนาทรัพยากรมนุษย์

8. ส่งเสริมสนับสนุนให้ประชาชนเข้ามามีส่วนร่วมในการพัฒนาตามกระบวนการประชาธิปไตย และบูรณาการขอความร่วมมือจากหน่วยงานต่าง ๆ

9. จัดการทรัพยากรธรรมชาติและสิ่งแวดล้อม เพื่อการพัฒนาที่ยั่งยืน

10 ประชาชนตระหนักถึงปัญหายาเสพติด

11 ประชาชนมีความปลอดภัยในชีวิตและทรัพย์สิน

**2.4 ตัวชี้วัด**

1. จำนวนถนน รางระบายน้ำ ไฟกิ่งสาธารณะ ระบบประปาที่ได้ก่อสร้างใหม่และปรับปรุง/

ซ่อมแซม/บำรุงรักษา

2. ประชาชนมีอาชีพและรายได้พอเพียงต่อการดำรงชีวิต

3. จำนวนกิจกรรม/โครงการในด้านสังคมที่ดำเนินการและจำนวนคนที่ได้รับเบี้ยสงเคราะห์

4. จำนวนกิจกรรม/โครงการที่ด้านการเมืองการบริหารดำเนินการและจำนวนคนที่ได้รับการ

ฝึกอบรม

5. พื้นที่สาธารณะได้รับการปรับปรุงดูแล รักษา และมีกิจกรรมที่ได้จัดเกี่ยวกับการส่งเสริมและ

รณรงค์ปลูกจิตสำนึกประชาชนในการแก้ไขปัญหาสิ่งแวดล้อมและลดการทิ้งขยะมูลฝอย

6. กิจกรรมที่ได้ทำเกี่ยวกับการป้องกันและแก้ไขปัญหายาเสพติด

**2.5 ค่าเป้าหมาย**

1. จำนวนถนน รางระบายน้ำ ไฟกิ่งสาธารณะ ระบบประปาที่ได้ก่อสร้างใหม่และปรับปรุง/

ซ่อมแซม/บำรุงรักษา มากกว่า 10 สาย/แห่ง ต่อปี

2. ประชาชนมีอาชีพและรายได้เพียงพอต่อการดำรงชีพ

3. มีกิจกรรม/โครงการในด้านสังคมที่ดำเนินการไม่น้อยกว่า 35 โครงการต่อปีและจำนวนคน

ที่ได้รับเบี้ยยังชีพสงเคราะห์ 100 %

4. มีกิจกรรม/โครงการด้านการเมืองการบริหารที่ดำเนินการไม่น้อยกว่า 22 โครงการ/กิจกรรม

และจำนวนคนที่ได้รับการฝึกอบรมไม่น้อยกว่า 200 คนต่อปี

5. พื้นที่สาธารณะได้รับการปรับปรุงดูแล รักษา และมีกิจกรรมที่ได้จัดเกี่ยวกับการส่งเสริมและ

รณรงค์ปลูกจิตสำนึกประชาชนในการแก้ไขปัญหาสิ่งแวดล้อมและลดการทิ้งขยะมูลฝอยไม่

น้อยกว่า 6 โครงการต่อปี

6. กิจกรรมที่ได้ทำเกี่ยวกับการรักษาความปลอดภัยในชีวิตและทรัพย์สินรวมทั้งการป้องกันและ

แก้ไขปัญหายาเสพติด ไม่น้อยกว่า 6 โครงการ

**2.6 กลยุทธ์**

1. ก่อสร้าง ปรับปรุง บำรุงรักษาถนน สะพาน ท่อ/รางระบายน้ำ ไฟฟ้าสาธารณะ และระบบ

สัญญาณจราจร

2. ก่อสร้างปรับปรุง แหล่งน้ำ ระบบประปาหมู่บ้าน ชุมชน

3. ปรับปรุงภูมิทัศน์และระบบสาธารณูปโภคพื้นฐาน

4. ส่งเสริมอาชีพตามแนวเศรษฐกิจพอเพียง

5. ส่งเสริมการสร้างสุขภาพ บริโภคอาหารปลอดภัย

6 .ส่งเสริมการกีฬา การออกกำลังกายและนันทนาการ

6. ส่งเสริมการศึกษา ศาสนา วัฒนธรรมประเพณีอันดีงามและภูมิปัญญาท้องถิ่น

7. ส่งเสริมสวัสดิการสังคม

8. พัฒนาระบบสารสนเทศให้ทันสมัยและเพิ่มช่องทางการรับข้อมูลข่าวสารของประชาชน

9. พัฒนาทรัพยากรมนุษย์

10. การบริหารจัดการองค์กรตามหลักธรรมาภิบาล

11. พัฒนาปรับปรุงพื้นที่สีเขียวและจัดหาสถานที่พักผ่อนหย่อนใจ สวนสุขภาพ

12. รณรงค์ปลูกจิตสำนึกประชาชนในการแก้ไขปัญหาสิ่งแวดล้อมและลดการทิ้งขยะมูลฝอย

13. สร้างความตระหนักปัญหายาเสพติดและหาวิธีการการป้องกันและแก้ไข

14. สร้างความปลอดภัยในชีวิตและทรัพย์สินของประชาชน

**3.การวิเคราะห์เพื่อพัฒนาท้องถิ่น**

**3.3 การวิเคราะห์เพื่อพัฒนาท้องถิ่น**

**การวิเคราะห์สภาพแวดล้อม เพื่อประเมินสถานภาพการพัฒนาในปัจจุบันและโอกาสการพัฒนา**

**ในอนาคตของเทศบาลตำบลสันป่าตองด้วยเทคนิค SWOT Analysis**

**1) จุดแข็ง ( Strengts : S )**

(1) องค์กรมีการแบ่งส่วนราชการภายใน และกำหนดหน้าที่ความรับผิดชอบตามโครงสร้างอย่างชัดเจน

(2) มีแผนยุทธศาสตร์การพัฒนาและแผนพัฒนาสามปีขององค์กรที่สอดคล้องกับยุทธศาสตร์การพัฒนา

จังหวัดเชียงใหม่

(3) มีการพัฒนาบุคลากรอย่างต่อเนื่องโดยการส่งเสริมให้พนักงานในสังกัดเข้ารับการฝึกอบรมอย่าง

ต่อเนื่อง

(4) องค์กรมีครุภัณฑ์ เครื่องมือและอุปกรณ์สำหรับการดำเนินการด้านโครงสร้างพื้นฐานและป้องกัน

บรรเทาสาธารณภัยที่มีประสิทธิภาพ เหมาะสมกับการดำเนินงาน

(5) ระบบสาธารณูปโภคของเทศบาลมีความพร้อมในการรองรับความเจริญที่จะเกิดขึ้นในอนาคต

(6) ในเขตเทศบาลมีความเจริญทางด้านเศรษฐกิจเป็นศูนย์กลางการค้าการเงินและธนาคารในอำเภอ

สันป่าตอง

(7) เป็นที่ตั้งของหน่วยราชการต่าง ๆ และการให้บริการทางการแพทย์ทั้งของเทศบาลและของเอกชน

(คลินิก)

(8) มีเส้นทางผ่านไปยังอำเภอต่างๆ ในสายใต้ของจังหวัดเชียงใหม่และสถานที่ท่องเที่ยวทางธรรมชาติ

(9) ประชาชนเริ่มมีความตื่นตัวในการอนุรักษ์วัฒนธรรมประเพณีท้องถิ่น

(10)ประชาชนให้ความสนใจและมีส่วนร่วมในการเลือกตั้งทั้งในระดับชาติและท้องถิ่น

**2) จุดอ่อน ( Weaknesses : W )**

(1) รายได้ที่เทศบาลจัดเก็บเองเป็นสัดส่วนที่น้อย เมื่อเทียบกับงบประมาณที่ได้รับจัดสรรจากรัฐและ

งบประมาณในแผนพัฒนา

(2) การใช้จ่ายงบประมาณขององค์กร บางโครงการไม่สามารถแสดงให้เห็นถึงความคุ้มค่าและประโยชน์

หลากหลายที่ประชาชนจะได้รับอย่างชัดเจน

(3) การจราจรติดขัดในช่วงเวลาเร่งด่วนบนถนนสายเชียงใหม่-ฮอด ช่วงที่เป็นย่านการค้า ถนนคับแคบ

การจอดรถข้างถนนไม่เป็นระเบียบ

(4) สภาพพื้นที่บางแห่ง เป็นที่ลุ่มมักมีน้ำท่วมขังและน้ำเน่าเหม็น ส่งกลิ่นรบกวนในช่วงฤดูฝนอีกทั้ง

รางระบายน้ำในเขตเทศบาลยังสร้างไม่ทั่วถึง

(5) เยาวชนรุ่นใหม่ไม่ให้ความสนใจวัฒนธรรม ประเพณีดั้งเดิมของท้องถิ่นปัญหาของกลุ่มเด็กวัยรุ่น

ที่มีค่านิยมทางวัตถุติดยี่ห้อหรือนิยมในสิ่งของฟุ่มเฟือย

(6) ผลิตภัณฑ์ชุมชน ยังไม่เข้มแข็งพอสำหรับการแข่งขันในตลาดการค้าเสรีและไม่ได้รับความสนใจจาก

กลุ่มอาชีพอย่างเข้มแข็งและต่อเนื่อง

(7) ไม่มีแหล่งท่องเที่ยวอยู่ในพื้นที่

(8) ประชาชนยังขาดความตระหนักและความเข้าใจปัญหาที่เกิดจากภาวะโลกร้อนและผลกระทบ

ที่ตามมา ยังมองเป็นเรื่องไกลตัวโดยเฉพาะมักมีการเผาเศษใบไม้ หญ้าแห้ง และขยะ

(9) ถนน/ซอยบางสายยังเป็นถนนลูกรัง มีสภาพเป็นหลุม บ่อ มีฝุ่นฟุ้งกระจายเมื่อมีรถยนต์วิ่งผ่านและไม่

มีไฟกิ่งสาธารณะ แต่เทศบาลไม่สามารถเข้าไปดำเนินการแก้ไขได้ เนื่องเป็นพื้นที่เอกชน(บ้านจัดสรร)

**3) โอกาส (Opportunities : O )**

(1) พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นมีอำนาจ

หน้าที่ในการจัดระบบบริการสาธารณะที่ชัดเจน

(2) รัฐบาลมีนโยบายนำประเทศไทยไปสู่การเป็นประชาคมอาเซียนในปี 2558 อย่างสมบูรณ์ โดยสร้าง

ความพร้อมและความเข้มแข็งทั้งทางด้านเศรษฐกิจ สังคมและวัฒนธรรม การเมืองและความมั่นคง

(3) มีทำเลที่ตั้งทางภูมิศาสตร์ด้านเศรษฐกิจดี เนื่องจากอยู่ไม่ไกลจากตัวเมืองเชียงใหม่และมีถนนผ่านไป

ยังแหล่งท่องเที่ยวธรรมชาติ

(4) สามารถพัฒนาเป็นสถานที่แวะพักนักท่องเที่ยว และแหล่งจำหน่ายสินค้าชุมชน

(5) เป็นศูนย์กลางการค้าขายและการคมนาคมขนส่งขององค์กรปกครองส่วนท้องถิ่นสายใต้

ของจังหวัดเชียงใหม่

**4) ข้อจำกัด ( Threats : T )**

(1) ภาวะการแข่งขันทางเศรษฐกิจ มีแนวโน้มทวีความรุนแรง

(2) ปัญหายาเสพติดในกลุ่มวัยรุ่นและผู้ใช้แรงงาน

(3) มลภาวะอากาศเป็นพิษ (หมอกควันช่วงฤดูแล้ง)

(4) นักท่องเที่ยวที่ใช้เส้นทางถนนเชียงใหม่-ฮอดไม่ค่อยแวะพักเพราะใกล้เมืองเชียงใหม่และไม่มีสิ่งดึงดูด

นักท่องเที่ยว

(5) ปัญหาภาวะเงินเฟ้อ ทำให้ค่าครองชีพเพิ่มขึ้น

(6) มีประชากรแฝงที่เข้ามาทำงานและใช้ชีวิตเป็นจำนวนมากจึงมีการใช้ทรัพยากรในพื้นที่เพิ่มขึ้น ส่งผล

ให้เกิดปัญหามลภาวะด้านสิ่งแวดล้อม

(7) การเตรียมความพร้อมในการก้าวเข้าสู่ประชาคมอาเซียน ในปี 2558 ของภาครัฐ กลุ่มองค์กร กลุ่ม

ผู้ประกอบการ ยังไม่ได้รับการส่งเสริมให้มีองค์ความรู้เพื่อเตรียมพร้อมรับมืออย่างที่ควรจะเป็นทั้ง

ด้านโอกาส ผลกระทบ

**3.4 ปัจจัยและสถานการณ์การเปลี่ยนแปลงที่มีผลต่อการพัฒนา**

การจัดทำแผนพัฒนา 5 ปี มีจุดมุ่งหมายที่สำคัญที่จะทำให้การพัฒนามีทิศทางที่เหมาะสม และสอดคล้องกับบริบทที่เปลี่ยนแปลงไป ดังนั้นการวิเคราะห์ปัญหาและความต้องการของประชาชนและการวิเคราะห์สถานการณ์และปัจจัยแวดล้อมภายในและภายนอก ทั้งในส่วนที่คาดว่าจะเป็นจุดแข็งหรือโอกาสเพื่อสามารถนำไปใช้ประโยชน์ในการพัฒนาได้อย่างมีประสิทธิภาพ และในส่วนที่คาดว่าจะเป็นจุดอ่อนหรือภัยคุกคามที่ต้องพึงระวังและแก้ไขต่อไปนั้น จึงมีความจำเป็นอย่างยิ่งต่อการวางแผน ทั้งนี้ เพื่อเป็นการประเมินความพร้อมและเตรียมการรับมือกับสถานการณ์ต่างๆ ที่อาจจะเกิดขึ้นโดยมิได้คาดหมาย

ผลการวิเคราะห์ปัญหาและความต้องการของประชาชน

จากการรวบรวมและวิเคราะห์ข้อมูลปัญหาและความต้องการของประชาชนในเขตเทศบาลตำบล สันป่าตองที่ประสบอยู่สามารถจำแนกออกเป็นปัญหาในแต่ละด้านได้ดังนี้

1) ด้านโครงสร้างพื้นฐาน

1.1 ประชาชนขาดความรู้ด้านการผังเมือง ทำให้ไม่ได้รับความร่วมมือในการจัดทำและ

ปฏิบัติไปตามผังเมือง ซึ่งจะเป็นอุปสรรคต่อการกำหนดการพัฒนา

1.2 ปัญหาถนนภายในเขตเทศบาลบางแห่งมีขนาดเล็ก คับแคบ ไม่สามารถที่จะขยายผิว

การจราจรให้กว้างขึ้นได้ อีกทั้งถนนบางสายมีสภาพชำรุดเสียหายเนื่องจากมีการใช้งานมาเป็นเวลานาน

1.3 ปัญหาจราจรมีสาเหตุมาจากการเจริญเติบโตของชุมชนในขณะที่ถนนและทางเลือกในการเดินทางของประชาชนยังไม่สามารถรองรับการเจริญเติบโตได้ ทั้งระบบขนส่งมวลชนยังไม่ครอบคลุมทั่วถึง ทำให้ประชาชนต้องใช้รถส่วนตัวมากขึ้นส่งผลให้การจราจรติดขัด นอกจากนี้ ความปลอดภัยในการใช้รถใช้ถนนก็เป็นปัจจัยที่สำคัญ โดยควรที่จะมีการปรับปรุงอุปกรณ์ความปลอดภัยต่างๆ และส่งเสริมวินัยจราจรให้แก่ประชาชน

2) ด้านทรัพยากรธรรมชาติและสิ่งแวดล้อม

2.1 ปัญหามลพิษทางอากาศและปัญหาวิกฤติหมอกควันจะเกิดขึ้นช่วงเดือนกุมภาพันธ์-เมษายนของทุกปี แม้เทศบาลฯ จะพยายามลดปัญหาดังกล่าวลงด้วยการจัดให้มีหน่วยงานติดตามเฝ้าระวังคุณภาพอากาศ มีการตรวจติดตามฝุ่นละออง รณรงค์ลดการเผาในที่โล่ง ทำความสะอาดถนน ทางเท้าก็ตาม ปัญหาวิกฤติหมอกควันก็ยังคงส่งผลต่อคุณภาพชีวิตของประชาชน นอกจากนี้ มลพิษทางเสียงก็เป็นปัญหากับประชาชนที่อาศัยอยู่บริเวณสถานประกอบการในลักษณะร้านอาหาร/สถานบันเทิง ที่ไม่ปฏิบัติตามระเบียบกฎหมาย ข้อบังคับข้องทางราชการ มีการเปิดเครื่องเสียง หรือเล่นดนตรีเสียงดังรบกวนประชาชนที่อาศัยอยู่บริเวณใกล้เคียง

2.2 ปัญหาขยะมูลฝอยและสิ่งปฏิกูลเป็นปัญหาสำคัญอีกประการหนึ่งซึ่งเกิดควบคู่กับการ

เจริญเติบโตของเมือง การเพิ่มขึ้นของจำนวนประชากรแฝงที่เข้ามาค้าขาย รับจ้างหรือพักอาศัย มีผลให้ปริมาณขยะมีจำนวนมาก

2.3 ปัญหาน้ำท่วมและน้ำเน่าเสีย เนื่องมาจากการที่ท่อระบายน้ำอุดตัน ส่งผลให้ขาดประสิทธิภาพในการระบายน้ำที่ทำให้เกิดปัญหาน้ำท่วมในหลายพื้นที่ รวมถึงปัญหาน้ำเน่าเสียในแม่น้ำและคูคลองต่างๆซึ่งก่อให้เกิดสิ่งรบกวน และเป็นแหล่งเพาะพันธุ์ของเชื้อโรคอีกด้วย

2.4 ปัญหาพื้นที่สีเขียว เช่นสนามหญ้า สวนหย่อม สวนสาธารณะ และสนามกีฬา มีน้อยไม่เพียงพอกับความต้องการของประชาชน โดยเฉพาะสนามเล่นฟุตบอล